open-index/open-wikipedia-markdown huggingface dataset:
Nana Visitor

**Nana Visitor** (oikealta nimeltään Nana Tucker, s. 26. heinäkuuta 1957 New York) on yhdysvaltalainen näyttelijä. Hän tuli 1990-luvulla tunnetuksi Kira Nerysin roolista televisiosarjassa *[[Star Trek: Deep Space Nine]].*

## Yksityiselämä
Visitor syntyi New Yorkissa nimellä Nana Tucker. Hänen äitinsä oli baletin opettaja Nenette Charisse ja isä koreografi Robert Tucker. Näyttelijä Cyd Charisse oli naimisissa hänen enonsa kanssa. Ennen collegeen menoa hän sai roolin näytelmässä ja sen jälkeen myös muita rooleja. Kun hänen uransa oli päässyt alkuun, hän muutti sukunimensä (vuonna 1980) Tuckerista Visitoriksi (, *vierailija*), joka on ollut käytössä hänen äitinsä suvussa.

Vuonna 1989 Visitor avioitui näyttelijä Nick Miscusin kanssa. Heidän poikansa Buster syntyi 1992. Pari erosi 1994.

Vuonna 1995 Visitor alkoi seurustella DS9-vastanäyttelijänsä Alexander Siddigin kanssa. Heidän poikansa Django El Tahir El Siddig syntyi 1996. He menivät naimisiin kesäkuussa 1997, ja erosivat vuonna 2001.

Huhtikuussa 2003 Visitor meni naimisiin Matthew Rimmerin kanssa, joka kuului *[[Chicago (musikaali)|Chicago]]*-musikaalin henkilökuntaan.

## Ura
Visitor esiintyi New Yorkin teattereissa 1970-luvulla ja vuosikymmenen lopulla alkoi myös saada rooleja Broadwayllä. Vuonna 1976 hän sai ensimmäisen televisioroolinsa lyhytikäisessä sarjassa *Ivan the Terrible* ja 1978–1979 hän esiintyi yhden tuotantokauden ajan *[[Ryan’s Hope]]* -sarjassa. Vuonna 1977 hän näytteli kauhuelokuvassa *[[Vartija (elokuva)|Vartija]]*.

1980-luvulla Visitor alkoi saada merkittäviä rooleja Broadwayllä kuten pääosa näytelmässä *Gypsy* (1981) ja *My One and Only* (1983). 1984 hän oli pääosassa 42nd Street -näytelmässä Los Angelesissä. 1985 hän muutti Los Angelesiin ja esiintyi lukuisissa televisiosarjoissa, muun muassa *[[Ihmemies MacGyver]]*, *[[Ritari Ässä (vuoden 1982 televisiosarja)|Ritari Ässä]]* ja *[[Matlock (televisiosarja)|Matlock]]*.

Vuonna 1990 Visitor esitti pääosaa Sandra Bullockin kanssa televisiosarjassa *[[Working Girl]]*, jota tehtiin vain 12 jaksoa. *[[Star Trek: Deep Space Nine]]n* koe-esiintymiset olivat vuonna 1992 ja Visitor oli kiinnostunut Kira Nerysin roolista, koska se ei ollut ”äiti, vaimo, huora tai murhaaja, vaan kokonainen henkilö”. Visitor kutsuttiin toiseen koe-esiintymiseen ja sai roolin. Hän esitti Kiraa seitsemän vuotta, ja hänen roolihahmonsa oli yksi sarjan suosituimmista.

DS9 jälkeen Visitor esiintyi *[[Chicago (musikaali)|Chicago]]*-musikaalissa useissa kaupungeissa 1999–2000 ja 2001 myös Broadwayllä. Televisiossa hän esiintyi useassa *[[Dark Angel]]in* jaksossa (2001) ja oli pääosassa televisiosarjassa *[[Wildfire]]* (2005–2008). 2006 Visitor on myös alkanut esiintyä elokuvissa, muun muassa *[[Friday the 13th (vuoden 2009 elokuva)|Friday the 13th]]*.

## Filmografia

### Televisiosarjat

## Muut esiintymiset
### Teatteri

### Videopelit
Visitorin ääni kuullaan Kira Nerysinä DS9-videopeleissä *Star Trek: Deep Space Nine – Harbinger* (1996) ja *Star Trek: Deep Space Nine – The Fallen* (2000).

## Lähteet

## Aiheesta muualla

*
Jake Zyrus

**Jake Zyrus** (alk. **Charmaine Clarice Relucio Pempengco**, s. 10. toukokuuta 1992 Cabuyao, Filippiinit), tunnettiin ennen taiteilijanimellä **Charice**, on filippiiniläinen laulaja ja näyttelijä. Hän nousi teinisensaatioksi YouTube-videopalvelun kautta ja on sen jälkeen julkaissut kuusi studioalbumia.

## Laulamisen alkutaipaleet ja ura

Pempengco aloitti laulamisen neljävuotiaana ja alkoi esiintyä kilpailuissa seitsemänvuotiaana. Ollessaan 13-vuotias hän osallistui *Little Big Star* -laulukilpailuun ja sijoittui kolmanneksi. Kansainvälistä huomiota hän sai kuitenkin YouTuben kautta. Charice esiintyi sittemmin muun muassa *[[The Ellen DeGeneres Show|The Ellen DeGeneres Show’ssa]]* ja lauloi lukuisissa tapahtumissa sekä Filippiineillä että ulkomailla. Hänen debyyttialbuminsa oli vuonna 2009 julkaistu *My Inspiration*, joka myi kultaa Filippiineillä.

Vuosina 2010–2011 Zyrusilla (tuolloin Charice) oli Sunshine Corazonin rooli televisiosarjassa *[[Glee]]*. Vuonna 2012 hän esiintyi Sony Picturesin elokuvassa *[[Here Comes the Boom]]*.

## Perhe ja yksityiselämä

Zyrusin kasvatti hänen yksinhuoltajaäitinsä Raquel. Hänen isänsä Ricky Pempengco murhattiin ruokakaupassa Filippiinien Lagunassa vuonna 2011.

Kesäkuussa 2013 Pempengco kertoi Boy Abundan haastattelussa olevansa lesbo. Toisessa haastattelussa hän kertoi tienneensä seksuaalisesta suuntautumisestaan jo viisivuotiaana. Zyrus seurusteli filippiiniläisen Alyssa Quijanon kanssa, joka on myös laulaja. Pari erosi huhtikuussa 2017.

Kesällä 2017 Pempengco kertoi olevansa transsukupuolinen ja paljasti käyttävänsä nykyään nimeä Jake Zyrus sekä julkisuudessa että siviilissä. Hän kertoi myös poistattaneensa rintansa ja aloittaneensa testosteronihoidot.

## Lähteet
Emily Remler

**Emily Remler** (18. syyskuuta 1957 Englewood Cliffs, New Jersey – 4. toukokuuta 1990 Sydney, Australia) oli yhdysvaltalainen jazzkitaristi. Hän syntyi New Jerseyissä, aloitti kitaransoiton kymmenvuotiaana ja opiskeli vuosina 1976–1979 Bostonin Berklee College of Musicissa Massachusettsissa.

Remler oli naimisissa muusikkokollegansa Monty Alexanderin kanssa vuosina 1981–1984. Pari otti avioeron.

Uransa aikana Remler paitsi johti omia kokoonpanojaan, vaikutti myös duossa Larry Coryellin kanssa. Hän aloitti levytysuransa 1980-luvun alussa ja jatkoi sitä, kunnes kuoli sydänkohtaukseen 32-vuotiaana Australiassa konsertoidessaan.

## Diskografiaa
*Firefly, 1981
*Take Two, 1982
*Transitions, 1983
*Catwalk, 1985
*Together - with Larry Coryell, 1985
*East to Wes, 1988
*This is Me, 1990

;Kokoelmat
*Retrospective, Volume One: Standards, 1991
*Retrospective, Volume Two: Compositions, 1991

## Lähteet

## Aiheesta muualla
* Allmusic.com: Emily Remler .
The Black Parade Is Dead!

**The Black Parade Is Dead!** on My Chemical Romance -yhtyeen toinen live-CD/-DVD, joka julkaistiin 30. kesäkuuta 2008. Siihen kuuluu DVD:n verran livemateriaalia (toisin sanoen kaksi keikkaa) ja yksi CD livemusiikkia. Se sisältää suurimman osan vuoden 2006 lopulla julkaistun *[[The Black Parade]]* -levyn kappaleista.

## Kappaleet
### CD (From the Palacio de los Deportes in Mexico City, Mexico on October 7, 2007)
# 
# 
# 
# 
# 
# 
# 
# 
# 
# 
# 
# 
# 
# 
# 
# 

#### Vinyylin bonuskappaleet
# 
# 
# 

### DVD
#### From the Palacio de los Deportes in Mexico City, Mexico on October 7, 2007
# 
# 
# 
# 
# 
# 
# 
# 
# 
# 
# 
# 
# 
# 
# 
# 

#### From Maxwell's in Hoboken, New Jersey, on October 24, 2007
# 
# 
# 
# 	
# 
# 	4:07
#  
# 
# 
# 
# 
# 
# 
#  
# 
# 
# 

## Arviot
* Allmusic: 
* Rolling Stone: 

## Lähteet

## Aiheesta muualla
* The Black Parade Is Dead! discogs.com -sivustolla
Suomirokkia 10

**Suomirokkia 10** (*Parhaat biisit suomirockin supertähdiltä*) on samannimisen, Poko Rekordsin julkaiseman, kokoelmalevysarjan kymmenes osa. Se julkaistiin vuonna 2005.

## Kappaleet

### CD1
# Jonna Tervomaa: "Yhtä en saa"
# Dingo: "Levoton tuhkimo"
# Maija Vilkkumaa: "Ei"
# Egotrippi: "Matkustaja"
# Neljä Ruusua: "Juppihippipunkkari"
# Sielun Veljet: "Peltirumpu"
# Peer Günt: "Backseat"
# Zen Café: "Todella kaunis"
# Tehosekoitin: "Asfaltti polttaa"
# Suurlähettiläät: "Elokuun 11."
# Leevi and the Leavings: "Itkisitkö onnesta?"
# CMX: "Ruoste"
# Miljoonasade: "Marraskuu"
# Apulanta: "Anna mulle piiskaa"
# Sleepy Sleepers: "Kaiken takana on nainen"
# Hassisen Kone: "Rappiolla"
# Popeda: "Tahdotko mut tosiaan"
# SIG: "Vuosisadan rakkaustarina"

### CD2
# Eppu Normaali: "Murheellisten laulujen maa"
# Ismo Alanko: "Extaasiin"
# Kolmas Nainen: "Valehtelisin jos väittäisin"
# Juice Leskinen: "Viidestoista yö"
# J. Karjalainen: "Doris"
# Pate Mustajärvi: "Ukkometso"
# Rauli Badding Somerjoki: "Fiilaten ja höyläten" (- Reelin' and Rockin' -)
# Hanoi Rocks: "Don't You Ever Leave Me"
# Hurriganes: "I Will Stay"
# Pelle Miljoona: "Moottoritie on kuuma"
# Mamba: "Mitä yhdestä särkyneestä sydämestä"
# Nylon Beat: "Seksi vie, taksi tuo"
# Juliet Jonesin Sydän: "Rakkauslaulu"
# Ne Luumäet: "Onnellinen perhe"
# Don Huonot: "Hyvää yötä ja huomenta"
# Dave Lindholm: "Tupaakka, viina ja villit naiset"
# Tuomari Nurmio: "Ramona"
# Yö: "Joutsenlaulu"

## Katso myös

* Suomirokkia-sarjan muut julkaisut
Monty Alexander

**Montgomery Bernard "Monty" Alexander** (s. 6. kesäkuuta 1944) on jamaikalainen jazzpianisti. Hän aloitti soittotunnit kuusivuotiaana, mutta perehtyi jazziin vasta myöhemmin.

Alexander muutti vuonna 1961 perheineen Yhdysvaltoihin. Hän on julkaissut useita levytyksiä muun muassa Concord Jazz -levymerkillä. Hän on tehnyt yhteistyötä Milt Jacksonin, Ernest Ranglinin ja Ed Thigpenin kaltaisten tähtien kanssa.

Alexander oli vuosina 1981–1984 naimisissa muusikkokollegansa Emily Remlerin kanssa. Pari otti avioeron. Remler kuoli Australiassa 1990.

## Lähteet
Ed Thigpen

**Edmund Leonard "Ed" Thigpen** (28. joulukuuta 1930 Chicago, Yhdysvallat – 13. tammikuuta 2010 Kööpenhamina, Tanska) oli yhdysvaltalainen jazzrumpali. Lempinimensä "Mr. Taste" hän sai kohteliaasta käytöksestä, huolitellusta pukeutumisesta ja soittotyylistä.

Thigpen aloitti ammattimuusikon uran 18-vuotiaana Los Angelesissa. Hän toimi jazzrumpalina 1960-luvulla pianisti Oscar Petersonin ja laulaja Ella Fitzgeraldin yhtyeissä. Thigpen tunnettiin erityisesti vispiläsoitostaan ja hän kirjoitti asiasta oppikirjankin. Thigpen muutti 1972 Tanskaan ja vaikutti suurimman osan 40-vuotisesta urastaan Euroopassa. Tanskassa Thigpenistä tuli konservatorio-opettaja ja hän teki viisi oppikirjaa sekä useita opetusvideoita.

Suomessa Thigpen kävi useita kertoja ja esiintyi erilaisissa kokoonpanoissa. Thigpen sairasti Parkinsonin tautia, mutta hän esiintyi viimeiseen asti säännöllisesti. Hänen isänsä Ben toimi Andy Kirkin rumpalina.

## Lähteet
Grosseton maakunta

**Grosseton maakunta** () on maakunta Toscanan hallintoalueella Italian keskiosissa.

Grosseton maakunnan pinta-ala on 4&nbsp;503&nbsp;km2 ja asukasluku runsaat 220&nbsp;000. Maakunta muodostuu 28 kunnasta, ja sen pääkaupunki on Grosseto.

## Lähteet

## Aiheesta muualla

*Virallinen sivusto
Gerald Massey

**Gerald Massey** (1828—1907) oli brittiläinen runoilija ja harrastelijaegyptologi, joka esitti muun muassa teorian Horus-jumalan ja kristinuskon Jeesuksen välisistä yhtäläisyyksistä.

## Lähteet
Arezzon maakunta

**Arezzon maakunta** () on yksi Italian maakunnista. Se sijaitsee Toscanan alueella Italian keskiosissa. Maakunnan pääkaupunki on Arezzo.

Arezzon maakunnan pinta-ala on 3&nbsp;235 km². Sen asukasluku oli vuoden 2015 lopussa 346&nbsp;442. Maakunta muodostuu 37 kunnasta, joista väkiluvultaan suurimmat ovat:
*Arezzo - 99&nbsp;434 asukasta
*Montevarchi - 24&nbsp;454 asukasta
*Cortona - 22&nbsp;566 asukasta
*San Giovanni Valdarno - 17&nbsp;118 asukasta
*Sansepolcro - 16&nbsp;012 asukasta
*Castiglion Fiorentino - 13&nbsp;317 asukasta
*Bibbiena - 12&nbsp;403 asukasta.

## Lähteet

## Aiheesta muualla

*Virallinen sivusto
Fokos

**Fokos** (; ) oli kreikkalaisessa mytologiassa kahden eri mieshahmon nimi.

## Ornytionin poika

Fokos oli Ornytionin poika, joskin häntä kutsuttiin myös Poseidonin pojaksi. Fokiin maakunta sai nimensä hänen mukaansa sen jälkeen kun hän asettui sinne asumaan.

## Aiakoksen poika

Fokos oli Aiakoksen ja Psamathen poika, jonka hänen velipuolensa Peleus ja Telamon surmasivat. Hänen kerrottiin olleen vahva ja voimakas.

Apollodoroksen mukaan surma tapahtui kateudesta Fokoksen urheilumenestyksen vuoksi. Telamon tappoi Fokoksen haastettuaan hänet ensin kiekonheittoon heittämällä tätä tahallaan päähän kivisellä kiekolla. Molemmat veljekset kätkivät ruumiin metsään, mutta teko tuli ilmi ja molemmat joutuivat lähtemään maanpakoon. Pausanias kertoo puolestaan teon tekijäksi Peleuksen, ja motiiviksi veljesten halun miellyttää äitiään, joka oli mustasukkainen Fokoksesta, jolla oli eri äiti. Diodoros Sisilialainen on samaa mieltä siitä, että kiekon heitti Peleus, mutta kertoo tapahtuman olleen vahinko. Fokoksen aikana Fokiin alue laajeni siitä, mikä se oli ollut silloin kun Fokos, Ornytionin poika, oli asettunut sinne asumaan.

## Lähteet
Louis Delluc

**Louis Delluc** (14. lokakuuta 1890 – 22. maaliskuuta 1924) oli ranskalainen elokuvaohjaaja käsikirjoittaja ja kriitikko. Hänen 1910-luvun kirjoituksiaan on koottu teokseen *Cinema et cie* (1919). Delluc kirjoitti yhden ensimmäisistä Charles Chaplinia käsittelevistä kirjoista (1921).

Louis Dellucin puoliso oli vuodesta 1918 belgialainen näyttelijä Eve Francis, joka esiintyi useissa hänen elokuvissaan. Dellucin kunniaksi on 1937 perustettu hänen nimeään kantava palkinto Louis Delluc -palkinto.

Delluc kuoli lentävään keuhkotautiin kesken elokuvateorioidensa kehittelyn ja lupaavasti alkaneen ohjaustyönsä.

## Filmografia
* *Le silence*, 1920
* *Fumée noire*, 1920
* *Le tonnerre*, 1921
* *Le chemin d'Ernoa*, 1921 (René Coiffardin kanssa) myös nimillä: *L'américain* ja *L'américain ou le chemin d'Ernoa*
* *Fièvre*, 1921 myös: *La boue*
* *La femme de nulle part*, 1922 (*[[Nainen ei mistään]]*)
* *L'inondation*, 1924

## Lähteet

*
*
Taivaassa ja maan päällä

**Taivaassa ja maan päällä. Johdatus uskonnonfilosofiaan** on Turun yliopiston filosofien Olli Koistisen ja Juha Räikän kirjoittama johdatusteos uskonnonfilosofiaan. 

## Sisältö

Teos koostuu neljästä pääartikkelista ja jakaantuen kahteen osaan. Ensimmäisessä osassa, ”Maan päällä”, Juha Räikkä tarkastelee uskontoa ja moraalia sekä uskonnon ja yhteiskunnan välistä suhdetta etiikan näkökulmasta. Toisessa osassa, ”Taivaassa”, Olli Koistinen tarkastelee todistuksia jumalan olemassaolosta sekä pahan ongelmaa. Lopuksi kirjoittajat pohtivat uskon järkiperäisyyttä Blaise Pascalin ajattelun kautta ja esittävät käsityksensä todistamisen taakasta. Teoksen alkuun on liitetty lyhyt johdatus järkiperäiseen päättelyyn ja perustelujen arvioimiseen. Teos keskittyy lähinnä niihin uskontoon liittyviin kysymyksiin, jotka liittyvät kristilliseen ajatteluun. Kirjoittajat toteavat esipuheessa, että teos ei pyri olemaan kattava ja perinpohjainen esitys. Koistisen ja Räikän mukaan suomenkielistä johdatusta uskonnonfilosofiaan ei ennen heidän kirjaansa ole ollut. 

## Vastaanotto

Filosofi Sami Pihlström arvioi *[[Niin & näin]]* -lehden arvostelussaan teoksen hyödylliseksi uskonnonfilosofian kurssin aineistoksi, suositellen käyttämään mahdollisesti täydentävää kirjallisuutta. Hän mainitsee muun muassa, että teismin ja ateismin välistä kiistaa ei teoksessa juuri käsitellä. Artikkelien lopussa olevista kirjallisuusluetteloista puuttuu myös suomalainen uskontokriittinen, tieteellistä todellisuuskäsitystä edustava kirjallisuus, kuten Eino Kailan, Ilkka Niiniluodon ja Raimo Tuomelan teokset.

## Sisällysluettelo

## Lähteet

## Kirjallisuutta
* Juha Räikän artikkeli ”Uskonto ja moraali” on julkaistu myös Räikän teoksessa 
* *Taivaassa ja maan päällä* on arvosteltu myös julkaisuissa *Aurora* 5/1997, *Turun ylioppilaslehti* 13/1997, *Tampereen kirkkosanomat*, *Vakka-Suomen sanomat* 18.3.1997 ja *Teologinen aikakauskirja* 3/1998.
Jaden Smith

**Jaden Christopher Syre Smith** (s. 8. heinäkuuta 1998 Los Angeles) on yhdysvaltalainen näyttelijä sekä laulaja. Hänen äitinsä on näyttelijä-laulaja Jada Pinkett Smith ja isänsä näyttelijä-raplaulaja Will Smith. Jaden on Trey Smithin velipuoli ja Willow Smithin veli. Jaden Smith on pääosassa uudistetussa versiossa tunnetusta Karate Kidistä. 

Smith tunnetaan roolista elokuvassa *[[Onnen potkuja]]* (2006), josta hän voitti Teen Choice -palkinnon. Hän oli ehdokkaiden esittelijänä vuoden 2007 Oscar-gaalassa. Smith esittää myös pääosaa elokuvassa *[[The Karate Kid (vuoden 2010 elokuva)|The Karate Kid]]*. Jaden on pääosassa vuonna 2013 ensi-iltansa saaneessa *[[After Earth]]* -elokuvassa, isänsä Will Smithin kanssa. 

Smithin ja Justin Bieberin yhteistyöstä on tuloksena kappale *Never Say Never* (2010) sekä *Love Me Like You Do* (2012). Jaden tekee myös omaa musiikkia.

## Diskografia
* *[[Syre]]* (2017)
* *[[Erys]]* (2019)
* *CTV3: Cool Tape Vol. 3* (2020)

## Filmografia

## Lähteet

## Aiheesta muualla
*
Willow Smith

**Willow Camille Reign Smith** (s. 31. lokakuuta 2000) on yhdysvaltalainen näyttelijä ja laulaja. Smith on Jada Pinkett Smithin ja Will Smithin tytär. Jaden Smith on hänen veljensä, ja lisäksi hänellä on velipuoli Trey.

Hänen elokuvadebyyttinsä tapahtui tieteiselokuvassa *[[I Am Legend]]* (2007). Toisen roolinsa hän sai elokuvasta *Kit Kittredge: An American Girl* (2008).

Laulajan uransa Smith aloitti vuonna 2010 julkaisemalla debyyttisinglensä *[[Whip My Hair]]*. Kappaleesta tehtiin myös musiikkivideo, joka oli ehdolla vuoden musiikkivideoksi vuoden 2011 BET Awards -gaalassa. Smithin musiikki julkaistaan Jay-Z'n levy-yhtiön Roc Nationin kautta.

## Diskografia
* 
* 
* 
* 
* 

## Lähteet

## Aiheesta muualla
*
Mäkihypyn maailmancup 2008–2009

**Mäkihypyn maailmancup 2008–2009** alkoi Kuusamosta Suomessa 29. marraskuuta 2008. Kauden aikana järjestettiin 27 henkilökohtaista osakilpailua ja 6 joukkuekilpailua. Viimeinen osakilpailu hypättiin Planicassa Sloveniassa 22. maaliskuuta 2009. Kausi oli ensimmäinen, jona järjestettiin Team Tour.

## Osakilpailut

## Maailmancupin loppupisteet

## Suomalaisten sijoitukset ja palkintosijoitukset osakilpailuista

## Lähteet
* FIS:n kalenteri kaudelle 2008-2009 
* Maailmancupin pistetilanne FIS:n sivuilla 
* Tulokset FIS:n sivuilla 

## Aiheesta muualla
* Kansainvälisen hiihtoliiton mäkihypyn maailmancup -sivusto
Larry Coryell

**Larry Coryell** (2. huhtikuuta 1943 Galveston, Texas – 19. helmikuuta 2017 New York, New York) oli yhdysvaltalainen jazzkitaristi. Hän syntyi Texasissa ja aloitti ensimmäisenä soittimenaan pianon. Opiskeltuaan Washingtonin yliopistossa journalismia hän muutti vuonna 1965 New Yorkiin, jossa hänestä tuli osa Chico Hamiltonin kokoonpanoa. Samana vuonna hän alkoi käydä jamisessioissa, joista seuraavaan vuoteen mennessä oli syntynyt uusi tyylisuunta, **jazz-rock**. Ensimmäisiä tämän tyylisuunnan levytyksiä oli saman vuoden *Free Spirits*.

Larry Coryellin suosio alkoi varsinaisesti vuonna 1967 hänen toimiessaan Gary Burtonin kvartetissa. 1960-luvun lopulla ja 1970-luvun alussa hän oli hyvin aktiivinen. Hän oli mm. triokiertueella Mitch Mitchellin ja Jack Brucen kanssa, levytti Charles Mingusin kanssa ja teki tunnetun fuusiojazzlevyn *Spaces* yhdessä John McLaughlinin, Billy Cobhamin, Chick Corean ja Miroslav Vitousin kanssa.

Coryell teki yhteistyötä myös muiden muassa Eric Claptonin, Jimi Hendrixin ja Paco de Lucían kanssa. Hänen maineensa on pitkälti hänen fuusiojazzvuosiensa varassa.

## Valikoitu diskografia

* *Free Spirits* (1966)
* *Lady Coryell* (1969)
* *Spaces* (1970)
* *Introducing the Eleventh House with Larry Coryell* (1974)
* *European Impressions* (sooloteos, 1978, vain LP)
* *Monk, Trane, Miles & Me* (1999)

Gary Burtonin kvartetin kanssa:

* *Lofty Fake Anagram* (1967)

## Lähteet
Livornon maakunta

**Livornon maakunta** () on maakunta Toscanan hallintoalueella Länsi-Italiassa.

Livornon maakunnan pinta-ala on 1&nbsp;214&nbsp;km2 ja asukasluku noin 340&nbsp;000. Maakunta muodostuu 20 kunnasta, ja sen pääkaupunki on Livorno.

## Suurimmat kunnat
Livornon maakunnan väkiluvultaan suurimmat kunnat ovat (31.12.2015):
*Livorno (159 219 vakinaista asukasta)
*Piombino (34 060)
*Rosignano Marittimo (31 394)
*Cecina (28 046)
*Collesalvetti (16 827)
*Campiglia Marittima (13 218)
*Portoferraio (11 992).

## Lähteet

## Aiheesta muualla

*Virallinen sivusto
Minskin traktoritehdas

**Minskin traktoritehdas** (, MТЗ, MTZ; ) on 29. toukokuuta 1946 perustettu traktoritehdas Minskissä Valko-Venäjällä ja samanniminen valkovenäläinen, tuotantoliittoutumaksi ryhmittynyt teollisuuskonserni (), johon kuuluu 11 tehdasta eri puolilla Valko-Venäjää.  

Minskin traktoritehdas on yksi suurimmista valkovenäläisistä yrityksistä ja samalla yksi maailman suurimmista traktoreiden valmistajista. Se kuuluu maailman 10 suurimman maatalouskoneiden valmistajiin. Yrityksessä työskentelee yli 30&nbsp;000 ihmistä. Perustamisensa jälkeen MTZ on valmistanut yli kolme miljoonaa traktoria, joita on käytetty tai käytetään yli 100 valtiossa. Minskin traktoritehdas valmistaa traktoreita Belarus- ja MTZ-tuotemerkeillä. Noin 60 eri traktorimallin lisäksi tuotantoliittouma valmistaa metsä- ja kaivostyökoneita.

Valko-Venäjän tietotoimisto BelTA:n mukaan Minskin traktoritehdas valmisti vuonna 2012 yhteensä yli 60&nbsp;000 traktoria. Tuotannosta 90&nbsp;% menee vientiin; yhtiöllä on asiakkaita 62 eri maassa. Minskin traktoritehtaalla on kaikkiaan 22 traktoreita kokoavaa tuotantolaitosta ulkomailla. Näistä kokoonpanolinjoista kuusi on Venäjällä.


Kuva:Tractor Belarus MTZ-2-2.jpg|Klassikko jalustallaan: MTZ-2. 
Kuva:Tractor Belarus-320 MK-2.jpg|Belarus 320 -sarjan traktori.
Kuva:1997. Stamp of Belarus 0248-0251.jpg|Postimerkkisarja (1997).
Kuva:MTZ-952.3 Belarus Tractor at IndAgra Farm Romexpo 2010.JPG| Minskin traktoritehtaan MTZ-952.
Kuva:Tractor belarus.jpg|Nosturilla varustettu malli.

## Lähteet

## Aiheesta muualla

*RUP Minskii traktornyi zavod   (bdg.by)
*Belarus-gruppa Finljandija - Belarus-traktoreiden merkkikerho Suomessa 
*MTZ Belarus - epävirallinen Belarus tractoreita käsittelevä sivusto, myös kuvia vanhoista malleista  (belarusguide.com)
Luccan maakunta

**Luccan maakunta** () on maakunta Toscanan hallintoalueella Italian keskiosissa.

Luccan maakunnan pinta-ala on 1&nbsp;773&nbsp;km2 ja asukasluku vajaat 400&nbsp;000. Maakunta muodostuu 33 kunnasta, ja sen pääkaupunki on Lucca.

## Suurimmat kunnat
Luccan maakunnan väkiluvultaan suurimmat kunnat ovat (31.12.2015):
*Lucca (89 046 vakinaista asukasta)
*Viareggio (62 467)
*Capannori (46 252)
*Camaiore (32 513)
*Pietrasanta (24 007).

## Lähteet

## Aiheesta muualla

*Virallinen sivusto
Greg Kinnear

**Gregory "Greg" Kinnear** (s. 17. kesäkuuta 1963 Logansport, Indiana) on yhdysvaltalainen näyttelijä. Kinnear on voittanut Emmy-palkinnon ja saanut Oscar- sekä Golden Globe -ehdokkuudet.

## Biografia
### Ura
Vuonna 1994 Kinnear teki ensimmäisen esiintymisensä valkokankaalla keskusteluohjelman juontajana komediaelokuvassa *[[Blankman]]*. Vuonna 1995 hän sai David Larrabeen roolin Sydney Pollackin elokuvassa *[[Sabrina (vuoden 1995 elokuva)|Sabrina]]*, joka on uudelleenfilmatisointi vuoden 1954 elokuvasta *[[Kaunis Sabrina]]*. Myöhemmin Kinnear näytteli pääroolia vuoden 1996 komediassa *[[Jumalainen posti]]*. Vuonna 1997 hän sai roolin James L. Brooksin draamakomediasta *[[Elämä on ihanaa]]*, josta hän sai parhaan miessivuosan Oscar-palkintoehdokkuuden. Seuraavassa elokuvassa *[[Vastustamaton hymy]]* hän näytteli yhdessä Lauren Hollyn kanssa paria, joka yrittää saada lapsen. Hänen seuraava projektinsa oli *[[Sinulle on postia]]*, jossa näyttelivät myös Tom Hanks ja Meg Ryan. Seuraavaksi hän teki elokuvat *Seitsemän seinähullua sankaria* (1999), *[[Nurse Betty]]* (2000), *[[Luuseri (elokuva)|Luuseri]]* (2000), *[[The Gift – Enne]]* (2000) ja *[[Teoria miehistä]]* (2001).

Vuonna 2002 Kinnear näytteli elokuvassa *Koukussa*. Vuonna 2003 hän esiintyi komediaelokuvassa *[[Stuck on You]]*, jossa hän esittää siamilaista kaksosta, joka unelmoi pääsystä Hollywood-näyttelijäksi. Vuonna 2005 hän esiintyi mustalla huumorilla maustetussa elokuvassa *[[Matador (vuoden 2005 elokuva)|Matador]]* yhdessä Pierce Brosnanin kanssa.

Vuonna 2006 Kinnear näytteli yhdessä Steve Carellin kanssa Oscarin voittaneessa komedia-draamassa *[[Little Miss Sunshine]]*. Samana vuonna hän näytteli elokuvassa *Invincible* yhdessä Mark Wahlbergin kanssa. Kyseinen elokuva on tositapahtumiin perustuva elokuva, joka kertoo baarimikosta, joka yrittää päästä Philadelphia Eagles -nimiseen jalkapallojoukkueeseen. Hän myös näytteli elokuvassa *[[Fast Food Nation]]*. Vuonna 2008 hän esiintyi elokuvassa *Flash of Genius*. Vuonna 2010 Kinnear esiintyi elokuvassa *[[The Last Song]]* yhdessä Miley Cyrusin ja Liam Hemsworthin kanssa. Kyseisessä elokuvassa hän näyttelee Cyrusin roolin erossa asuvaa isää, joka on saanut tilaisuuden korjata välinsä tyttärensä kanssa. 

Vuonna 2011 Kinnear näytteli pääroolia, presidentti John F. Kennedyä sarjassa *[[Kennedyt (televisiosarja)|Kennedyt]]*.

### Yksityiselämä
Kinnear meni vuonna 1999 naimisiin Helen Labdonin kanssa. Parilla on kolme lasta (s. 2003, 2006 ja 2009). Isän diplomaattiuran takia perhe joutui muuttelemaan. Kinnear on valmistunut Arizonan yliopistosta.

## Filmografia

## Aiheesta muualla
*
Paul Dano

**Paul Franklin Dano** (s. 19. kesäkuuta 1984 New York, New York) on yhdysvaltalainen näyttelijä, tuottaja, käsikirjoittaja, ohjaaja ja muusikko. Hänet tunnetaan rooleistaan muun muassa elokuvissa *[[Little Miss Sunshine]]* (2006), *[[There Will Be Blood]]* (2007), *[[Looper]]* (2012), *[[Vangitut (vuoden 2013 elokuva)|Vangitut]]* (2013),  *[[12 Years a Slave]]* (2013), *[[The Batman (elokuva)|The Batman]]* (2022) ja *[[The Fabelmans]]* (2022). Roolistaan *There Will Be Bloodissa* Dano oli ehdolla parhaan miessivuosan Bafta-palkintoon.

Dano teki debyyttinsä ohjaajana vuonna 2018 draamaelokuvalla *[[Wildlife (elokuva)|Wildlife]]*, joka perustuu Richard Fordin romaaniin. Dano sovitti romaanin käsikirjoitukseksi yhdessä tyttöystävänsä, näyttelijä-käsikirjoittaja Zoe Kazanin kanssa. Vuonna 2016 Dano näytteli Pierre Bezukhovia Leo Tolstoin klassikkoon perustuvassa BBC:n tv-sarjassa *[[Sota ja rauha (vuoden 2016 televisiosarja)|Sota ja rauha]]*. Vuonna 2018 hän tähditti minisarjaa *[[Escape at Dannemora]]*, josta hän oli ehdolla parhaan minisarjan tai televisioelokuvan miessivuosan Primetime Emmy -palkintoon.

## Filmografia
### Näyttelijänä

### Ohjaajana
* *[[Wildlife (elokuva)|Wildlife]]* (2018)

## Lähteet

## Aiheesta muualla

*
Pell James

**Pell James** (s. 30. huhtikuuta 1977) on yhdysvaltalainen näyttelijä. Hän on esiintynyt muiden muassa elokuvissa *[[The King (vuoden 2005 elokuva)|The King]]* (2005) ja *Undiscovered* (2005).

James kasvoi Virginiassa. Hänellä on kolme siskoa.

## Aiheesta muualla
*
Sandrine Bonnaire

**Sandrine Bonnaire** (s. 31. toukokuuta 1967 Gannat, Allier) on ranskalainen näyttelijä. Hän aloitti kreditoimattomana elokuvanäyttelijänä jo teini-iässä filmeissä *Les sous-doués en vacances* (1981) ja *La Boum 2* (1982). Ensimmäisen pääosansa hän teki elokuvassa *Suzanne ja miehet* (*À nos amours*, 1983). Hän voitti seuraavana vuonna lupaavimman naisnäyttelijän César-palkinnon tästä elokuvasta. Uudemman kerran hän voitti Césarin vuonna 1986; useita César-ehdokkuuksia on seurannut.

Bonnaire tunnetaan kansainvälisesti muiden muassa elokuvista *Kuin taivaan lintu* (1985), *Monsieur Hire* (1989), *Rutto* (1991), *[[Mademoiselle (elokuva)|Mademoiselle]]* (2001) ja *[[Intiimit tunnustukset]]* (2004). Hän on myös toiminut elokuvien käsikirjoittajana.

Bonnairella on tytär William Hurtin kanssa. Vuonna 2003 hän nai Guillaume Laurant'n, jonka kanssa hän myös sai tyttären 2004.

## Lähteet

## Aiheesta muualla
*
Hinni Aarninsalo

**Hinni Aarninsalo** (s. 1981) on suomalainen radio- ja televisiotoimittaja.

Aarninsalo tunnetaan erityisesti entisen YLE Extra -kanavan ohjelmasta ''Extra Large'', Yle Teeman keskusteluohjelmasta *[[Popkult]]* ja Yle TV1:n ajankohtaisohjelmasta ''A-studio: Stream''. Hän on työskennellyt myös radiokanavilla YleQ ja YleX. Aarninsalo on tehnyt toimittajan töitä vuodesta 2001.

Aarninsalo on opiskellut Lontoossa School of Oriental and African Studies -yliopistossa ja on suorittanut siellä tutkinnot kansainvälisestä politiikasta sekä media- ja kulttuurintutkimuksesta. Hän on tutkinut homoseksuaalisuuden vastaisuutta kolmessa Itä-Afrikan maassa: Ugandassa, Keniassa ja Ruandassa.

## Lähteet

## Aiheesta muualla
* 
*
Luis Puenzo

**Luis Adalberto Puenzo** (s. 19. helmikuuta 1946) on argentiinalainen elokuvaohjaaja. Hänen töidensä joukossa on *La historia oficial* (1985), joka voitti parhaan vieraskielisen elokuvan Oscar-palkinnon.

Puenzon muihin teoksiin kuuluu *Rutto* (1992).

## Aiheesta muualla
*
Ivan Pelizzoli

**Ivan Pelizzoli** (s. 18. marraskuuta 1980 Bergamo, Italia) on italialainen jalkapallomaalivahti. Hän pelaa Italian Serie B:n Padovassa. 

## Ura
Pelizzolin ura alkoi Atalantan juniorijoukkueessa, josta hänet nostettiin edustusjoukkueeseen kaudeksi 1998–1999. Hän kuitenkin pelasi ensimmäiset ottelunsa seuraavalla kaudella lainalla Triestinassa Serie C2:ssa B-lohkossa. Kausi meni Pelizzolin kannalta varsin hyvin sillä hänen päästettyjen maalien keskiarvo oli 1.04. Triestina sijoittui sarjassa kolmanneksi ja pääsi karsimaan nousua Serie C1:een. Pelizzoli kuitenkin palasi takaisin Atalantaan lainasopimuksen päätyttyä ja oli tarkoitus olla joukkueensa kolmosmaalivahti. Toisin kuitenkin kävi, kun ykkösmaalivahti Alberto Fontana loukkaantui kauden alussa ja kakkosmaalivahtina toiminut Davide Pinato loukkaantui joukkueen neljännessä ottelussa AC Milania vastaan. Tämän myötä Pelizzoli sai tilaisuutensa pelata ensimmäistä kertaa Serie A:ssa. Hänen otteensa olivat kauden aikana varsin vakuuttavia ettei Atalantan valmentaja Giovanni Vavassori peluuttanut loukkaantumistaan tervehtyneitä Alberto Fontanaa ja Davide Pinatoa. Atalanta pelasi myös varsin vakuuttavan kauden vuosiin Serie A:ssa sijoittumalla seitsemänneksi.

Hyvän kauden myötä AS Roman valmentaja Fabio Capello kiinnostui nuoresta lupauksesta, jonka myötä Pelizzoli siirtyi Atalantasta juuri Scudetton voittaneeseen Roomaan. Pelizzolin kausi Roomassa oli vaihteleva joutuen taistelemaan ykkösmaalivahdin roolista muun muassa Francesco Antoniolin kanssa, joka jätti seuran vuonna 2003. Pelizzoli voitti kuitenkin seuran kanssa Italian supercupin vuonna 2001. Lopulta Pelizzoli jätti AS Roman ja siirtyi kaudeksi 2005–2006 Regginaan, jossa hän ehti pelata kaksi kautta, kunnes venäläinen Lokomotiv Moskova osti maalivahdin itselleen 31. tammikuuta 2007 neljän vuoden sopimuksella. Pelizzolin peliaika on kuitenkin jäänyt vielä vähemmälle pelattuaan ensimmäisellä kaudella 12 ottelua. Peliajan vähyyden vuoksi hänet lainattiin italiaan Serie B:hen AlbinoLeffeen, jossa hän pelasi 23 ottelua. Kauden päätteeksi Pelizzoli jäi Italiaan ja siirtyi Cagliariin.

## Saavutukset
* Olympia-pronssi: 2004
* Italian Super Cup: 2001

## Aiheesta muualla
* Pelizzolin profiili Lokomotiv Moskovan sivuilla 
* Transfermarkt 
* Weltfussball 
* National Football Teams
Belarus

**Belarus** on valkovenäläisen Minskin traktoritehtaan traktorimerkki. Mallinumeron yhteydessä esiintyvä kirjainyhdistelmä MTZ tulee sanoista Minski Traktornyi Zavod, eli Minskin traktoritehdas. Belarus-traktoreita on tuotu myös Suomeen. Niitä on myynyt muun muassa neuvostoliittolaisen maataloustekniikan maahantuontiin erikoistunut Agroma Oy. Belaruksia maahantoi neuvostoliittolaisomisteinen Oy Konela Ab. Traktorit sovitettiin suomalaisiin vaatimuksiin Kouvolassa. Niihin asennettiin muun muassa turvaohjaamot.

Viimeksi joitain Belarus-malleja maahantoi kouvolalainen Agri-Kymi Oy. Nykyisin Suomeen tuotavissa malleissakin on varusteena ilmastointia ja moottoreissa Boschin polttoaineenruiskutus, mutta toisaalta osa komponenteista edustaa yhä Neuvostoliiton aikaista suunnittelua eikä halvimmissa malleissa ole edes kabiinia. Suomen maahantuoja korostaa markkinoinnissaan Belaruksen edullista hankintahintaa ja pieniä käyttökustannuksia varmatoimisuuden ja yksinkertaisen huoltamisen ohella.

Aiemmin Suomessa on myyty Belaruksen nimellä myös muita traktoreita, jotka ovat alkujaan olleet kotoisin muista neuvostoliittolaisista traktoritehtaista. Esimerkiksi 425 Progress on alkuperäiseltä nimeltään T-40, ja samoin muut Progress-lisänimellä tunnetut Belarukset on valmistettu nykyisen Venäjän alueella eikä Minskissä.

## Museotraktoreita
Belarus-gruppa Finljandija on suomalainen Belarus-traktoreihin erikoistunut harrastusyhdistys.  Yhdistys perustettiin 2007 ja se osallistuu näyttelyihin Belarus- ja MTZ-traktoreilla. Yhdistys aloitti näyttelytoiminnan Farmari 2007-maatalousnäyttelyssä Kuopiossa ja osallistui Classic Motorshow:hun 2009 ja 2010 Lahdessa. Yhdistys ylläpitää Belkku.fi -verkkosivustoa.

## Katso myös
* Luettelo traktorimalleista

## Aiheesta muualla

* Belarus-gruppa Finljandija Suomen Belarus-käyttäjien ryhmä
Maria Pitillo

**Maria Pitillo** (s. 8. tammikuuta 1966) on yhdysvaltalainen näyttelijä. Hänet tunnetaan varsinkin elokuvasta *[[Godzilla (vuoden 1998 elokuva)|Godzilla]]* (1998). Siinä tekemästään roolisuorituksesta hän kuitenkin sai Razzien.

Pitillolla on ollut myös televisiorooleja.
 
## Aiheesta muualla
*
Juri Žirkov

**Juri Valentinovitš Žirkov** (, s. 20. elokuuta 1983 Tambov, Venäjän SFNT, Neuvostoliitto) on venäläinen jalkapalloilija. Hän pelaa Venäjän valioliigan Pietarin Zenitissä. Zhirkov kuuluu myös tärkeänä osana Venäjän jalkapallomaajoukkueeseen.

Žirkov pystyy pelaamaan sekä keskikentällä että puolustuksessa. Hän pelaa yleensä kentän vasemmalla laidalla.

Žirkov aloitti ammattilaisuransa Spartak Tambovissa vuonna 2001. Vuonna 2004 hän siirtyi TsSKA Moskovaan. Heinäkuussa 2009 Žirkov siirtyi Englannin Valioliigan Chelseaan ja elokuussa 2011 Anži Mahatškalaan. Elokuussa 2013 Žirkov siirtyi Moskovan Dynamoon ja tammikuussa 2016 edelleen Pietarin Zenitiin. 

Venäjän maajoukkueessa Žirkov debytoi vuonna 2005. Hän kuului Venäjän joukkueeseen vuosien 2008 ja 2012 Euroopan-mestaruuskilpailuissa sekä vuosien 2014 ja 2018 maailmanmestaruuskilpailuissa.

## Saavutukset
*Venäjän-mestaruus 2005, 2006, 2019, 2020, 2021
*Venäjän cup 2005, 2006, 2008, 2009, 2016, 2020
*Venäjän supercup 2004, 2006, 2007, 2009, 2016, 2020
*Englannin valioliiga 2009–2010
*FA Cup 2010
*UEFA Cup 2005

## Lähteet

## Aiheesta muualla

*Žirkov TsSKA Moskovan sivuilla
Deadcrow

**Deadcrow** on Scarecrow-yhtyeen 6. kesäkuuta 2006 julkaistu debyyttialbumi.

Albumin on nauhoittanut ja miksannut Jani Loikas. Kaikki levyn kappaleet on sanoittanut Scarecrow.

## Kappaleet
# 
# 
# 
# 
# 
# 
# 
# 
# 
# 
# 
# 

**LP:n bonuskappaleet**
# Apocalypse
# Room 302
# The Birthing (Samhain-cover)
# Zombie (GoGo Coctail)
# Re-Animator
# Room 303

## Kokoonpano
* Jack13 – laulu
* Ruho – kitara
* Grim – basso
* Samsam – rummut

## Lähteet
Albanian sosialistinen kansantasavalta

**Albanian sosialistinen kansantasavalta** () oli Albanian valtio vuosina 1946–1992, jolloin maata johti kommunistihallitus. Valtion nimi oli **Albanian kansantasavalta** vuosina 1946–1976, jonka jälkeen nimi muutettiin Albanian sosialistiseksi kansantasavallaksi. 

Albania vapautui vuonna 1944 Italian miehityksestä. Vuonna 1946 vallan otti Enver Hoxhan johtama kommunistihallitus ja maasta tuli stalinistinen. Samana vuonna hyväksyttiin uusi perustuslaki, joka oli voimassa vuoteen 1976 asti. Albanialla oli tällöin läheiset suhteet Neuvostoliittoon ja muihin itäblokin maihin, joskin suhteet Jugoslaviaan olivat epäluuloiset. Kun Neuvostoliitto vuonna 1956 tuomitsi stalinismin, Albania riitautui Neuvostoliiton kanssa ja solmi sen sijaan läheiset suhteet Kiinan kanssa, joka pysytteli stalinismissa. Vuonna 1968 Albania erosi Neuvostoliiton johtamasta Varsovan liitosta. 

Vuoteen 1978 asti Albanian talous oli menestynyt kohtuullisesti Kiinan tuella: viljelysten keinokastelu oli järjestetty, maassa oli teollisuutta ja nuorison koulutus oli tasokasta. Kun Kiina loittoni Maon kuoltua 1976 kommunistisesta aatteesta, alkoi Albania eristäytyä muusta maailmasta, mikä rasitti sen taloutta ja maa köyhtyi. Hoxhan kuoltua 1985 sosialismia ja eristäytymistä ryhdyttiin purkamaan. Laaja irrottautuminen yhteistaloudesta tapahtui kuitenkin vasta vuoden 1992 tienoilla. 

## Lähteet

## Aiheesta muualla
Sweet Lorraine

**"Sweet Lorraine"** on brittiläisen rock-yhtye Uriah Heepin vuonna 1972 julkaistu kappale. Se sisältyy yhtyeen samana vuonna julkaistulle *[[The Magician’s Birthday]]* -albumille. Kappaleen ovat kirjoittaneet yhteistyössä kitaristi Mick Box, laulusolisti David Byron ja basisti Gary Thain.

## Yleistä
”Sweet Lorraine” edustaa suoraviivaista rockia, jossa Moog-syntetisaattori sekä kitara ovat pääosassa. Kappaleen sanoituksissa kerrotaan naisesta, Lorrainesta, joka haluaa olla humalassa ja huumeiden vaikutuksen alaisena sekä juhlia ja tanssia.

Kappaleesta tuli julkaisunsa jälkeen suosittu konserttinumero, ja se on nykyisinkin usein soitettu kappale yhtyeen konserttiohjelmistossa.

## Vastaanotto

Kappale julkaistiin singlenä ainakin Yhdysvalloissa, Kanadassa, Italiassa ja Uudessa-Seelannissa, jossa se menestyi hyvin. Yhdysvalloissa kappale nousi listan sijalle 91.

## Singlen sisältö
**A-puoli**
#
**B-puoli**
#

## Kokoonpano
*David Byron &ndash; laulu
*Ken Hensley &ndash; Hammond B3 -urut, Moog-syntetisaattori, taustalaulu
*Mick Box &ndash; kitara
*Gary Thain &ndash; bassokitara
*Lee Kerslake &ndash; rummut, taustalaulu

## Lähteet
Love

**Love** on englanninkielinen sana, joka tarkoittaa rakkautta. Sana voi viitata myös seuraaviin:

## Musiikki
* Love, yhdysvaltalainen rockyhtye
* Love Records, suomalainen levy-yhtiö
* Love FM, suomalainen radiokanava
* Love, japanilaisen poplaulaja Ai Ōtsukan taiteilijanimi

### Albumit
* *[[Love (Asan albumi)]]*, 2015
* *[[Love (The Beatlesin albumi)]]*, 2006
* *[[Love (Jukka Kuoppamäen albumi)]]*, 1972
* *[[ΓΟΛΕ|Love (Lapkon albumi)]]* (*ΓΟΛΕ*), 2012
* *[[Love (Loven albumi)]]*, 1966
* *[[Love?]]*, Jennifer Lopezin albumi vuodelta 2011
* *[[Love (Color Dolorin albumi)]]*, 2018

### Kappaleet
* *[[Love (Innan kappale)|Love]]*, Innan kappale
* *[[Love (Sonata Arctican kappale)|Love]]*, Sonata Arctican kappale

## Televisio ja elokuva
* *[[Love (vuoden 1919 elokuva)]]*
* *[[Anna Karenina (vuoden 1927 elokuva)|Anna Karenina]]* (*Love*), vuoden 1927 elokuva
* *[[Love (vuoden 1991 elokuva)]]*
* *[[Love (vuoden 2004 elokuva)]]*
* *[[Love (vuoden 2005 elokuva)]]*
* *[[Love (vuoden 2008 indonesialainen elokuva)]]*
* *[[Love (vuoden 2008 bengalilainen elokuva)]]*
* *[[Love (vuoden 2011 elokuva)]]*
* *[[Love (vuoden 2015 elokuva)|Love]]*, vuoden 2015 elokuva
* *[[Love (yhdysvaltalainen televisiosarja)|Love]]*, vuoden 2016 yhdysvaltalainen televisiosarja
* *[[Love (suomalainen televisiosarja)|Love]]*, MTV:llä alkava suomalainen televisiosarja

## Paikkoja
* Love, Kanada
* Love, Yhdysvaltojen Illinois
* Loven piirikunta, Yhdysvaltojen Oklahoma

## Muut
* Love, etunimi
* Love Kirjat, suomalainen kirjankustantamo

## Henkilöiden sukunimenä
* Bessie Love (1898–1986), yhdysvaltalainen elokuvanäyttelijä
* Bob Love (1942–2024), yhdysvaltalainen koripalloilija
* Brandi Love (s. 1973), yhdysvaltalainen pornonäyttelijä
* Courtney Love (s. 1964), yhdysvaltalainen laulaja ja elokuvanäyttelijä
* Davis Love III (s. 1964), yhdysvaltalainen golfpelaaja
* Donald Love (s. 1994), skotlantilainen jalkapalloilija
* Joanne Love (s. 1985), skotlantilainen jalkapalloilija
* John Love (1924–2005), rhodesialainen kilpa-autoilija
* Jordan Love (s. 1998), yhdysvaltalainen amerikkalaisen jalkapallon pelaaja
* Kevin Love (s. 1988), yhdysvaltalainen koripalloilija
* Larry Love (s. 1983), oik. *Lauri Markkula*, suomalainen muusikko
* Lauri Love (s. 1984), brittiläis-suomalainen tietoturvaneuvonantaja ja hakkeri
* Mia Love (1975–2025), yhdysvaltalainen poliitikko
* Mike Love (s. 1941), yhdysvaltalainen muusikko
* Nancy Harkness Love (1914–1976), yhdysvaltalainen lentäjä
* Shy Love (s. 1978), yhdysvaltalainen pornonäyttelijä
* Vágner Love (s. 1984), brasilialainen jalkapalloilija
* Yazka Love (s. 1963), suomalainen toimittaja ja yrittäjä.
Scarecrow (yhtye)

**Scarecrow** on hyvinkääläinen horror punk -yhtye, joka on perustettu 2000. Sanoitusten teemoina ovat tavallisesti kuolema, hautausmaa ja muut synkät aiheet. Reipas punk-tyylinen musiikki tekee kappaleista kuitenkin kepeämpiä. Scarecrown lisäksi Jack13 julkaisee sisarnimellä Panzercrow. Panzercrow kappaleet ovat pääasiassa Scarecrowille tehtyjen demojen jatkotuotantoa.  

## Jäsenet
* Jack13 – laulu, kitara (2000–)
* Ruho – kitara (2000 ja 2003–)
*Lima - rummut (2019-)

### Entiset
* Grim – basso (2005–2014)
* Anza – rummut (2011–2015)
* Samsam – rummut (2000–2007)
* Petey – basso (2000–2004)
* Calle - rummut (2008-2011)

## Diskografia
### Albumit

* 
* 
* 
* 
*Splatterpunk (2021)
*Murdermetal (2023)

### Jack13's Panzercrow Albumit
The Sound Of Horror (2009)

Nightmare Returns (2018)

Unplugged Of The Dead (2018)

Murder Ballads (2022)

### EP:t ja Singlet
* World funeral Split yhdessä Los Morts kanssa (2023)
* Sex zombies war EP (2023)
* Night Of The Creeps EP (2021)
* Don't Break My Skull Again (2020)
* Slaughterhouse... /  Horror Kids (2020)
* Straight To The Face / We Are The Night (2020)
* Nachzehrer EP (2019)
*
* 
* 
* 
* 
* 
* 
* 
* 
* 

### Kokoelmat
* International Horrors Vol.1 (2022)
* Horror Attack Worldwide - Horror punk compilation (2021) 
*Sick Taste Sampler - Horror punk compilation (2020) 
*Maggotbox (2015)

### Videot
* Nothing In The Mirror (2021)
* Mark Of The Werewolf (2021)
* ZMB#4 (2021)
* Don't Break My Skull Again (2020)
*Shroudeaters (2019)
*Macabre Night (2017)
* Horror Of The Beach Party (2017)
* Jesus, Lucifer and Me (2014)
* MetalScum (2014)
* Doom Mistress (2013)
* Skullfuckers (2013)
* 
* 
* 
* 
* 

## Aiheesta muualla
* Yhtyeen viralliset sivut 
* Scarecrow Facebook
* Scarecrow Bandcamp
Sunrise (kappale)

**Sunrise** on brittiläisen rockyhtye Uriah Heepin vuonna 1972 julkaistu kappale, joka on yhtyeen *[[The Magician’s Birthday]]* -albumin avausraita.
Kappale on kokonaan kosketinsoittaja-kitaristi Ken Hensleyn käsialaa.

*Sunrise* julkaistiin singlenä Japanissa ja Euroopassa se julkaistiin "Spider Woman" -singlen b-puolena.

## Kokoonpano
*David Byron &ndash; laulu
*Ken Hensley &ndash; kosketinsoittimet, kitara, laulu
*Mick Box &ndash; kitara
*Gary Thain &ndash; bassokitara
*Lee Kerslake &ndash; rummut
Victor Ölander

**Victor Rafael Ölander** (11. lokakuuta 1897 Viipuri – 8. maaliskuuta 1973 Helsinki) oli suomalainen geodeetti ja tähtitieteilijä. 

Ölander toimi valtiongeodeettina 1934-1967 ja sai professorin arvon 1949. Hän tutki etenkin tähtien ominaisliikettä. Ölander laski pitkään Yliopiston almanakkaan auringon ja kuun nousu- ja laskuajat.

Ölanderin vanhemmat olivat tullitarkastaja Victor Emil Ölander ja Regina Hedman ja puoliso vuodesta 1924 Hildur Elvira Lohman. Toimittaja, ohjelmajohtaja Ragnar Ölander oli hänen veljensä. Victor Ölander tuli ylioppilaaksi 1915 ja valmistui filosofian kandidaatiksi 1921 ja lisensiaatiksi 1928. Filosofian tohtoriksi hän väitteli 1932. Uransa alkuvaiheessa Ölander toimi Helsingin yliopiston tähtitornin vt. observaattorina ja geodeettisen laitoksen nuorempana valtiongeodeettina. Hän osallistui myös Suomen valtion rajankäynteihin itärajalla 1940 ja Porkkalassa 1944.

## Lähteet
Mikko Oinonen

**Mikko Oskar Oinonen** (30. kesäkuuta 1883 Pielisjärvi – 30. joulukuuta 1956 Helsinki) oli suomalainen taidemaalari.

Oinonen opiskeli Taideteollisen Keskuskoulun iltakursseilla 1903 ja Suomen Taideyhdistyksen piirustuskoulussa 1905–1907 sekä Pariisissa Académie Julianissa 1908–1910. Hän liittyi Septem-ryhmään joka oli vuonna 1912 perustettu taiteilijaryhmä, joka toi impressionismin aatteet Suomeen. Heitä yhdisti uusimpressionistinen puhtaan paletin teorioiden soveltaminen käytännössä.

Oinonen toimi opettajana Suomen Taideyhdistyksen piirustuskoulussa ja Taideteollisessa keskuskoulussa 1930–1936 sekä Vapaassa taidekoulussa vuosina 1937 ja 1938. Oinonen sai professorin arvonimen 1953 ja hänelle myönnettiin valtion taiteilijaeläke.

Hänen vanhempansa olivat maanviljelijä Juho ja Loviisa Oinonen (o.s. Nevalainen), ja  Mikko Oinonen oli heidän kuudesta lapsestaan nuorin. Hän oli naimisissa Elli Irene Oinosen (o.s. Karlsson) kanssa.

## Maalauksia
* *Alaston*, 1912
* *Maisema Meilahdesta*, 1914
* *Sääksmäen kirkko*, 1928
* *Rantamaisema*, 1936
* *Koskipuro*, 1954, Postisäästöpankki, Helsinki
* *Porvoon kirkko joelta katsottuna*, n. 1910

## Lähteet

## Aiheesta muualla
* 
* 
* 
* Aarre Heinonen : Taiteilija Mikko Oinonen, Helsingin Sanomat, 25.11.1934, nro 319, s. 26, Kansalliskirjaston digitaaliset aineistot
Tauplitz

**Tauplitz** oli kunta Liezenin piirissä Steiermarkissa Itävallassa. 1. tammikuuta 2015 se pakkoliitettiin Bad Mitterndorfin kuntaan.

Tauplitzissa asui 1&nbsp;027 asukasta 1. tammikuuta 2011 tehdyn mittauksen mukaan. Sen pinta-ala on 53,9 km² ja väestötiheys 19 km². Viimeisimpänä kunnanjohtajana toimi Peter Schweiger.

Tauplitzissa sijaitseva Kulmin lentomäki on yksi maailman kuudesta lentomäestä. Se on isännöinyt lentomäen maailmanmestaruuskilpailut viidesti: vuosina 1975, 1986, 1996, 2006 ja 2016. Siellä on hypätty usein myös maailmancupin osakilpailuja. 

## Lähteet

## Aiheesta muualla

* Kunnan kotisivut
Randy Newman

**Randall Stuart "Randy" Newman** (s. 28. marraskuuta 1943) on yhdysvaltalainen lauluntekijä, säveltäjä, sovittaja, laulaja ja pianisti. Hän tuli 1960- ja 1970-lukujen vaihteessa tunnetuksi ironisena ja sarkastisena laulaja-lauluntekijänä, mutta on 1970-luvulta alkaen keskittynyt enemmän elokuvamusiikkiin, josta on voittanut Oscarin. Lisäksi hän on saanut mm. kolme Emmyä ja viisi Grammya.

Newman syntyi juutalaiseen perheeseen Los Angelesissa, Kaliforniassa. Hän asui lapsuudessaan myös New Orleansissa, Louisianassa. Hän opiskeli Kalifornian yliopistossa Los Angelesissa.

Newman julkaisi ensimmäisen singlensä esiintyjänä vuonna 1961, mutta keskittyi sittemmin lauluntekijän työhön. Hän sävelsi muiden muassa Cilla Blackille ja Gene Pitneylle. Hänen ensimmäinen albuminsa ilmestyi vuonna 1968. Myöhempiin levytyksiin kuuluvat *Sail Away* (1972) sekä *Good Old Boys* (1974) ja *[[Trouble in Paradise (albumi)|Trouble in Paradise]]* (1983), jotka molemmat valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

Newman on vuodesta 1971 alkaen säveltänyt sekä kokonaisia elokuvia että niihin tunnettuja erillisiä lauluja. Newman on voittanut kaksi Oscar-palkintoa, vuosina 2002 ja 2011 elokuvista Monsterit Oy (Paras laulu: "If I Didn't Have You") ja Toy Story 3 (Paras laulu: "We Belong Together"). Hänellä on 20 Oscar-ehdokkuutta vuosien 1982–2011 välillä. Golden Globe -ehdokkuuksia on ollut kuusi.

Newman pääsi Songwriters Hall of Fameen vuonna 2002.

## Lähteet

## Kirjallisuutta

## Aiheesta muualla
* 
* Hannu Björkbacka: Live in London (2011). Keskipohjanmaa 12.12.2011 
* Randy Newman NPR-radioaseman vieraana (2008)
Kaapo Rissala

**Kaapo Emil Rissala** (sukunimi vuoteen 1947 saakka **Rissanen** () oli suomalainen taidemaalari ja sisustussuunnittelija.

Rissalan vanhemmat olivat koneenkäyttäjä Albin Myyryläinen ja Ulriika Hämäläinen. Rissala opiskeli Suomen Taideyhdistyksen piirustuskoulussa 1921–1923 ja sen jälkeen Albert Gebhardin johdolla 1927–1928 ja Wäinö Aaltosen johdolla.

Rissala teki taiteilijan debyyttinsä Helsingissä 1923. Hän osallistui Suomen Taiteilijain näyttelyihin 15 kertaa vuosina 1923–1943. Rissalan töitä oli esillä ulkomaisissa näyttelyissä Tukholmassa 1929, Tallinnassa 1930, Tartossa 1931 sekä Oslossa, Göteborgissa ja Tukholmassa vuosina 1940, 1946 ja 1947. Hän vaihtoi nimensä Rissasesta Rissalaksi vuonna 1947 erottuakseen paremmin taidemaalari Juho Rissasesta.

Rissalan tuotanto kattoi maalausten lisäksi veistoksia ja huonekaluja. Hän suunnitteli sisustuksia yksityiskoteihin ja ravintoloihin. Hänen itsesuunnittelemansa, sittemmin purettu ateljeekoti Hiidenkivi sijaitsi Vihdin Nummelassa.

## Maalauksia
* *Omakuva* (1940)
* *Sisäkuva Lallukasta* (1949 )
* *Sokeritopat*, rantamaisema Riosta. Lasimaalaus ravintola Majakassa (ent. ravintola Rio) Savonlinnan matkustajasatamassa.
* *Aamu Välimeren rannalla* (1963)

## Palkinnot
* R. v. Willebrandtin palkinto 1939

## Lähteet
* 1940- ja 1950-lukujen taiteilijoita: Kaapo Rissala 
* Ravintola Majakan historiaa 

### Viitteet
Ursus (traktori)

**Ursus** oli puolalainen traktorimerkki. Sitä valmisti Zakladow Mechanicznych -konepaja, joka aloitti 1893 valmistamalla pitopalvelulaitteita jatkaen 1913 moottoreihin, joista suurimpien teho oli 450 hv. 

Ursus hakeutui konkurssiin pitkään jatkuneiden taloudellisten vaikeuksien jälkeen vuonna 2021.  

## Traktorinvalmistus

Yritys sai valmiiksi traktoriin sopivan moottorin 1918. 1922 saatiin valmiiksi ensimmäinen peltokone ja seuraavan viiden vuoden aikana niitä myytiin vain 100 kappaletta. 1930-luvulla Puolan valtio pelasti yhtiön konkurssilta. Toisen maailmansodan aikana yhtiö valmisti 700 traktoria sotilaskäyttöön.

## Lanz

Toisen maailmansodan jälkeen yhtiö valmisti jäljitelmiä Lanz Bulldogista. Muita yksisylinterisiä puolidieseleitä olivat Landini, Marshall ja Vierzo.

## [[Zetor]]

1950-luvulla alkoi Keskinäisen taloudellisen avun neuvoston eli SEV:n piirissä muodostua yhteistyötä, ja Ursuksen tehdas kääntyi tšekkiläisen Zetorin puoleen. Puolalaistehdas teki osia Zetorille ja sai siltä teknologiaa ja malleja. Ensimmäinen Zetorille perustuva Ursus oli Ursus C-325. 1970-luvulla noin puolet Ursuksen osista tuli Zetorilta.

## [[Massey-Ferguson]]

Puolalaistehdas neuvotteli Massey-Fergusonin kanssa ja tuotti sillä perusteella 38 hv - 72 hv -malliston. MF:ään perustuvia Ursuksia vietiin Yhdysvaltoihinkin.

## Katso myös
*Luettelo traktorimalleista

## Lähteet
* https://konedata.net/traktorit/ursus/
* 

### Viitteet